ประกาศกรมสรรพสามิตเรื่องหลักเกณฑ์ วิธีการและเงื่อนไขการเสียภาษีในอัตราศูนย์สำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน[๑] เพื่อให้การปฏิบัติเกี่ยวกับการเสียภาษีในอัตราศูนย์สำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันเป็นไปโดยถูกต้องสะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน(๒) ของประเภทที่ ๐๑.๐๑ ถึง ๐๑.๑๔และ ๐๑.๙๐ ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการเสียภาษีในอัตราศูนย์สำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันไว้ดังต่อไปนี้ข้อ๑ ในประกาศนี้โรงอุตสาหกรรมต้นทาง หมายความว่าโรงอุตสาหกรรมตามพระราชบัญญัติภาษีสรรพสามิต พ.ศ. ๒๕๖๐ที่ผลิตน้ำมันและผลิตภัณฑ์น้ำมันและมีการส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันและให้หมายความรวมถึง บริเวณท่าเรือรับ - จ่ายและเรือที่เทียบอยู่ที่ท่าเรือของโรงอุตสาหกรรมด้วยโรงอุตสาหกรรมปลายทาง หมายความว่าโรงอุตสาหกรรมน้ำมันและผลิตภัณฑ์น้ำมันตามพระราชบัญญัติภาษีสรรพสามิต พ.ศ. ๒๕๖๐ซึ่งรับน้ำมันและผลิตภัณฑ์น้ำมัน เพื่อใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันและให้หมายความรวมถึงบริเวณท่าเรือรับ - จ่ายและเรือที่เทียบอยู่ที่ท่าเรือของโรงอุตสาหกรรมด้วยผู้ประกอบอุตสาหกรรมต้นทาง หมายความว่าเจ้าของหรือผู้รับผิดชอบในการดำเนินงานของโรงอุตสาหกรรมต้นทางผู้ประกอบอุตสาหกรรมปลายทาง หมายความว่าเจ้าของหรือผู้รับผิดชอบในการดำเนินงานของโรงอุตสาหกรรมปลายทางเขตปลอดภาษี หมายความว่า เขตปลอดภาษีสรรพสามิตซึ่งอธิบดีประกาศกำหนดโดยมีหลักเกณฑ์ คือ ตั้งอยู่บริเวณชายฝั่งทะเลหรือมีท่อขนส่งน้ำมันและผลิตภัณฑ์น้ำมันไปยังท่าเรือเพื่อให้สามารถขนส่งน้ำมันและผลิตภัณฑ์น้ำมันทางเรือได้สถานที่เก็บน้ำมัน หมายความว่าสถานที่เก็บน้ำมันและผลิตภัณฑ์น้ำมันที่เสียภาษีในอัตราศูนย์เพื่อรอส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันปลายทางข้อ๒ โรงอุตสาหกรรมต้นทางและโรงอุตสาหกรรมปลายทางต้องติดตั้งระบบฐานข้อมูลทางอิเล็กทรอนิกส์โดยการเชื่อมโยงเครือข่าย(Online Data System) มายังกรมสรรพสามิตเว้นแต่มีเหตุผลอันสมควรซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี๒การรับน้ำมันและผลิตภัณฑ์น้ำมันที่เสียภาษีในอัตราศูนย์มาใช้เป็นวัตถุดิบหรือส่วนประกอบในการผลิตจะต้องอยู่ภายใต้การควบคุมตรวจสอบของเจ้าพนักงานสรรพสามิตเว้นแต่สรรพสามิตพื้นที่จะสั่งการเป็นอย่างอื่นมิให้นำความในวรรคหนึ่งและวรรคสองมาใช้บังคับกับโรงอุตสาหกรรมที่ผลิตน้ำมันหล่อลื่นและน้ำมันที่คล้ายกันข้อ๓ โรงอุตสาหกรรมปลายทางซึ่งมีขบวนการผลิตน้ำมันและผลิตภัณฑ์น้ำมันโดยวิธีผสม(Blending) เท่านั้น จะต้องตั้งอยู่ในเขตปลอดภาษีเว้นแต่จะได้รับอนุญาตจากอธิบดีให้ตั้งอยู่นอกเขตปลอดภาษีได้มิให้นำความในวรรคหนึ่งมาใช้บังคับกับโรงอุตสาหกรรมที่ผลิตน้ำมันหล่อลื่น และน้ำมันที่คล้ายกันข้อ๔ ผู้ประกอบอุตสาหกรรมต้นทางที่ประสงค์จะเสียภาษีในอัตราศูนย์สำหรับน้ำมันและผลิตภัณฑ์น้ำมันที่จะนำออกจากโรงอุตสาหกรรมต้นทางเพื่อจะส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมปลายทางให้ปฏิบัติดังนี้๔.๑ยื่นคำขอเสียภาษีในอัตราศูนย์ ตามแบบ ภส. ๐๕ - ๑๐ท้ายประกาศนี้ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมต้นทางตั้งอยู่หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต http:\\ เพื่อดำเนินการพิจารณาอนุมัติให้เสียภาษีในอัตราศูนย์ก่อนนำน้ำมันและผลิตภัณฑ์น้ำมันออกจากโรงอุตสาหกรรมต้นทาง๔.๒แจ้งให้เจ้าพนักงานสรรพสามิตประจำโรงอุตสาหกรรมต้นทางทราบ ตามแบบแจ้งการรับ -จ่ายน้ำมันและผลิตภัณฑ์น้ำมัน ท้ายประกาศนี้ก่อนนำน้ำมันและผลิตภัณฑ์น้ำมันที่เสียภาษีในอัตราศูนย์ ออกจากโรงอุตสาหกรรมต้นทางกรณีโรงอุตสาหกรรมต้นทางเป็นโรงอุตสาหกรรมที่ผลิตน้ำมันหล่อลื่น และน้ำมันที่คล้ายกันซึ่งไม่มีเจ้าพนักงานสรรพสามิตประจำโรงอุตสาหกรรมให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบแจ้งการรับ - จ่ายน้ำมันและผลิตภัณฑ์น้ำมันก่อนนำน้ำมันหล่อลื่นและน้ำมันที่คล้ายกันที่เสียภาษีในอัตราศูนย์ออกจากโรงอุตสาหกรรมต้นทาง๔.๓ส่งหลักฐานแสดงการตรวจสอบน้ำมันและผลิตภัณฑ์น้ำมันที่นำออกจากโรงอุตสาหกรรมต้นทางและที่รับเข้าโรงอุตสาหกรรมปลายทาง ให้ผู้ซึ่งได้รับคำขอตามข้อ ๔.๑ภายในวันที่ ๑๕ ของเดือนถัดไป๔.๔จัดทำบัญชีและงบเดือนดังนี้๔.๔.๑บัญชีประจำวันแสดงการรับและการจ่ายวัตถุดิบ ตามแบบ ภส. ๐๗ ๐๑ เก็บไว้ที่โรงอุตสาหกรรม๔.๔.๒ บัญชีประจำวันแสดงการผลิตและจำหน่าย ตามแบบภส. ๐๗ ๐๒ เก็บไว้ที่โรงอุตสาหกรรม๔.๔.๓งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า ตามแบบภส. ๐๗ - ๐๔ ส่งให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ภายในวันที่ ๑๕ ของเดือนถัดไปข้อ๕ ผู้นำเข้าที่ประสงค์จะขอเสียภาษีในอัตราศูนย์สำหรับน้ำมันและผลิตภัณฑ์น้ำมันที่จะนำเข้าจากต่างประเทศเพื่อส่งไปใช้เป็นวัตถุดิบในโรงอุตสาหกรรมปลายทางให้ปฏิบัติดังนี้๕.๑ยื่นคำขอเสียภาษีในอัตราศูนย์ ตามแบบ ภส. ๐๕ - ๑๐ท้ายประกาศนี้ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่มีการนำเข้าตั้งอยู่เพื่อดำเนินการพิจารณาอนุมัติให้เสียภาษีในอัตราศูนย์ก่อนการนำเข้า๕.๒แจ้งให้เจ้าพนักงานสรรพสามิตแห่งท้องที่ที่สำนักงานศุลกากรหรือด่านศุลกากรที่มีการนำเข้าตั้งอยู่ทราบ ตามแบบแจ้งการรับ- จ่ายน้ำมันและผลิตภัณฑ์น้ำมันท้ายประกาศนี้ ก่อนขนน้ำมันและผลิตภัณฑ์น้ำมันที่นำเข้าไปยังโรงอุตสาหกรรมปลายทาง๕.๓ส่งหลักฐานการนำเข้าน้ำมันและผลิตภัณฑ์น้ำมันและหลักฐานการรับน้ำมันและผลิตภัณฑ์น้ำมันเข้าโรงอุตสาหกรรมปลายทางให้ผู้ซึ่งได้รับคำขอตามข้อ ๕.๑ ภายในวันที่ ๑๕ ของเดือนถัดไปข้อ๖ ให้ผู้ประกอบอุตสาหกรรมปลายทาง ปฏิบัติดังนี้๖.๑ แจ้งกรรมวิธีการผลิต และรายละเอียดคุณ สมบัติ (Specification) ของวัตถุดิบหรือส่วนประกอบในการผลิตและผลิตภัณฑ์ที่ผลิตได้ ต่อสรรพสามิตพื้นที่แห่งท้องที่ที่โรงอุตสาหกรรมปลายทางตั้งอยู่ก่อนการยื่นคำขอเสียภาษีในอัตราศูนย์ตามข้อ ๔.๑ หรือ ๕.๑ แล้วแต่กรณีในครั้งแรกหากมีการเปลี่ยนแปลงกรรมวิธีการผลิตตามวรรคแรกต้องแจ้งการเปลี่ยนแปลงดังกล่าวให้สรรพสามิตพื้นที่ทราบก่อนที่จะดำเนินการเปลี่ยนแปลงทุกครั้ง๖.๒ก่อนการรับน้ำมันและผลิตภัณฑ์น้ำมันที่เสียภาษีในอัตราศูนย์เข้าโรงอุตสาหกรรมปลายทาง ให้ผู้ประกอบอุตสาหกรรมปลายทางแจ้งเจ้าพนักงานสรรพสามิตประจำโรงอุตสาหกรรมปลายทางทราบตามแบบแจ้งการรับ- จ่ายน้ำมันและผลิตภัณฑ์น้ำมัน ท้ายประกาศนี้กรณีโรงอุตสาหกรรมปลายทางเป็นโรงอุตสาหกรรมที่ผลิตน้ำมันหล่อลื่นและน้ำมันที่คล้ายกัน ซึ่งไม่มีเจ้าพนักงานสรรพสามิตประจำโรงอุตสาหกรรมให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบแจ้งการรับ - จ่ายน้ำมันและผลิตภัณฑ์น้ำมันก่อนรับน้ำมันหล่อลื่นและน้ำมันที่คล้ายกัน ที่เสียภาษีในอัตราศูนย์เข้าโรงอุตสาหกรรมปลายทาง๖.๓จัดทำบัญชีและงบเดือนดังนี้๖.๓.๑ บัญชีประจำวันแสดงการรับและการจ่ายวัตถุดิบตามแบบ ภส. ๐๗ ๐๑ เก็บไว้ที่โรงอุตสาหกรรม๖.๓.๒ บัญชีประจำวันแสดงการผลิตและจำหน่าย ตามแบบภส. ๐๗ ๐๒ เก็บไว้ที่โรงอุตสาหกรรม๖.๓.๓งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า ตามแบบภส. ๐๗ - ๐๔ส่งให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ ภายในวันที่ ๑๕ของเดือนถัดไป๖.๔กรณีที่ผู้ประกอบอุตสาหกรรมปลายทางประสงค์จะนำน้ำมันและผลิตภัณฑ์น้ำมันที่เสียภาษีในอัตราศูนย์มาใช้เป็นวัตถุดิบหรือส่วนประกอบในการผลิตในโรงอุตสาหกรรมปลายทางตามข้อ๔ จะต้องถือปฏิบัติเพิ่มเติมดังนี้๖.๔.๑ถัง ท่อทาง ตลอดจนระบบและอุปกรณ์ต่าง ๆ ที่ใช้ในการตรวจวัดปริมาณน้ำมันและผลิตภัณฑ์น้ำมันที่เกี่ยวข้องจะต้องได้รับการตรวจสอบและรับรองจากกรมสรรพสามิต๖.๔.๒รายงานปริมาณการจ่ายน้ำมันและผลิตภัณฑ์น้ำมันออกจากโรงอุตสาหกรรมปลายทาง ส่งให้สำนักงานสรรพสามิตพื้นที่แห่งท้องที่ที่โรงอุตสาหกรรมปลายทางตั้งอยู่ภายในสามวันนับแต่วันที่นำน้ำมันและผลิตภัณฑ์น้ำมันออกจากโรงอุตสาหกรรมปลายทางมิให้นำความในวรรคหนึ่งมาใช้บังคับกับโรงอุตสาหกรรมที่ผลิตน้ำมันหล่อลื่นและน้ำมันที่คล้ายกัน๖.๕หากผู้ประกอบอุตสาหกรรมปลายทางประสงค์จะจำหน่ายจ่ายโอนวัตถุดิบหรือส่วนประกอบในการผลิตที่เสียภาษีในอัตราศูนย์ซึ่งรับมาจากโรงอุตสาหกรรมต้นทางหรือนำเข้ามาเพื่อนำไปใช้เป็นวัตถุดิบหรือส่วนประกอบในการผลิตที่โรงอุตสาหกรรมปลายทางอีกแห่งหนึ่ง ให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบแจ้งการรับ - จ่ายน้ำมันและผลิตภัณฑ์น้ำมันก่อนนำวัตถุดิบหรือส่วนประกอบในการผลิตที่เสียภาษีในอัตราศูนย์ออกจากโรงอุตสาหกรรมและต้องลงรายการในบัญชีประจำวันแสดงการรับและการจ่ายวัตถุดิบตามแบบ ภส. ๐๗ - ๐๑ให้ชัดเจนว่าได้จำหน่ายจ่ายโอนวัตถุดิบหรือส่วนประกอบในการผลิตที่เสียภาษีในอัตราศูนย์ให้แก่โรงอุตสาหกรรมปลายทางแห่งใดจำนวนเท่าใดให้ผู้ประกอบอุตสาหกรรมปลายทางอีกแห่งหนึ่งซึ่งประสงค์จะรับวัตถุดิบหรือส่วนประกอบในการผลิตที่เสียภาษีในอัตราศูนย์จากผู้ประกอบอุตสาหกรรมปลายทางแห่งแรกแจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบแจ้งการรับ - จ่ายน้ำมันและผลิตภัณฑ์น้ำมันก่อนรับวัตถุดิบหรือส่วนประกอบในการผลิตที่เสียภาษีในอัตราศูนย์เข้าโรงอุตสาหกรรม ทั้งนี้ จะต้องนำวัตถุดิบหรือส่วนประกอบในการผลิตที่เสียภาษีในอัตราศูนย์ที่ได้รับโอนมาไปใช้เป็นวัตถุดิบหรือส่วนประกอบในการผลิตทั้งจำนวนข้อ๗ หากจำนวนน้ำมันและผลิตภัณฑ์น้ำมันที่รับเข้าโรงอุตสาหกรรมปลายทางมีจำนวนน้อยกว่าจำนวนที่นำออกจากโรงอุตสาหกรรมต้นทางหรือจำนวนที่นำเข้าแล้วแต่กรณี เกินกว่าร้อยละ ๐.๕ให้ผู้ประกอบอุตสาหกรรมต้นทางหรือผู้นำเข้ามีหน้าที่ต้องชำระภาษีสำหรับน้ำมันและผลิตภัณฑ์น้ำมันตามชนิดและจำนวนที่สูญหายหรือขาดจำนวนไปในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้นเว้นแต่จะมีเหตุผลอันควรซึ่งได้รับความเห็นชอบจากผู้อำนวยการสำนักมาตรฐานและพัฒนาการจัดเก็บภาษี๒ข้อ๘ ผู้ประกอบอุตสาหกรรมหรือผู้นำเข้าที่ประสงค์จะขอนำน้ำมันและผลิตภัณฑ์น้ำมันที่เสียภาษีในอัตราศูนย์ไปเก็บไว้ณ สถานที่เก็บน้ำมันเพื่อรอส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมปลายทางให้ปฏิบัติดังนี้๘.๑ให้ขออนุมัติสถานที่เก็บน้ำมันต่อสรรพสามิตพื้นที่แห่งท้องที่ที่สถานที่เก็บน้ำมันและผลิตภัณฑ์น้ำมันตั้งอยู่พร้อมรายละเอียดและเอกสารหลักฐานดังนี้(๑) ชื่อ ที่อยู่ของสถานที่เก็บน้ำมันและผลิตภัณฑ์น้ำมัน(๒) ชื่อเจ้าของหรือผู้มีอำนาจดำเนินการของสถานที่เก็บน้ำมันและผลิตภัณฑ์น้ำมัน(๓) แบบแปลนแผนผังของสถานที่เก็บน้ำมันและผลิตภัณฑ์น้ำมันโดยให้ระบุหมายเลขถังเก็บน้ำมันและผลิตภัณฑ์น้ำมันด้วย(๔) หลักฐานแสดงความยินยอมให้ใช้สถานที่เก็บน้ำมันและผลิตภัณฑ์น้ำมันจากเจ้าของสถานที่เก็บน้ำมันและผลิตภัณฑ์น้ำมันเพื่อให้เจ้าพนักงานสรรพสามิตเข้าไปทำการตรวจสอบน้ำมันและผลิตภัณฑ์น้ำมันและบัญชีหลักฐานต่าง ๆ ภายในสถานที่เก็บน้ำมันและผลิตภัณฑ์น้ำมันได้ตลอดเวลา๘.๒แจ้งเจ้าพนักงานสรรพสามิตแห่งท้องที่ที่สถานที่เก็บน้ำมันตั้งอยู่ตามแบบแจ้งการรับ- จ่ายน้ำมันและผลิตภัณฑ์น้ำมันก่อนการรับน้ำมันและผลิตภัณฑ์น้ำมันเข้าสถานที่เก็บน้ำมันหรือก่อนการจ่ายน้ำมันและผลิตภัณฑ์น้ำมันออกจากสถานที่เก็บน้ำมันแล้วแต่กรณี ทุกครั้ง๘.๓จัดทำบัญชีแสดงการรับ - จ่ายน้ำมันและผลิตภัณฑ์น้ำมัน ณสถานที่เก็บน้ำมันส่งให้สำนักงานสรรพสามิตพื้นที่แห่งท้องที่ที่สถานที่เก็บน้ำมันตั้งอยู่และสำนักงานสรรพสามิตพื้นที่แห่งท้องที่ที่รับคำขอตามข้อ๔.๑ และข้อ ๕.๑ แล้วแต่กรณี ภายในวันที่ ๑๕ ของเดือนถัดไปข้อ๙ การดำเนินการใด ๆ ตามประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ๑๐ ประกาศนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปประกาศณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.แบบคำขอเสียภาษีในอัตราศูนย์สำหรับนำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน(ภส.๐๕ ๑๐)๒.แบบแจ้งการรับ จ่ายน้ำมันและผลิตภัณฑ์น้ำมัน(ดูข้อมูลจากภาพกฎหมาย)พัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๒๖(เล่มที่๒)/๒๔ พฤษภาคม ๒๕๖๑